**О Б А В Е Ш Т Е Њ Е**

**О РЕШЕЊИМА ЗА РУШЕЊЕ**

**НЕЗАКОНИТО ИЗГРАЂЕНИХ ОБЈЕКАТА**

По завршетку пописа незаконито изграђених објеката надлежни грађевински инспектор доноси појединачна решења о рушењу објекта, за све незаконито изграђене објекте који су евидентирани током пописа.

Рушење незаконито изграђеног објекта, у смислу Закона о озакоњењу објеката, неће се извршавати до правноснажно окончаног поступка озакоњења.

По правноснажном окончању поступка којим се врши озакоњење незаконито изграђеног објекта, грађевински инспектор доноси закључак о обустави поступка извршења решења.

Правноснажним окончањем поступка којим се одбацује или одбија захтев за озакоњење, стичу се услови за рушење незаконито изграђеног објекта, односно његовог дела.

Сам текст Закона о озакоњењу објеката може се погледати овде: <http://www.parlament.gov.rs/upload/archive/files/cir/pdf/zakoni/2015/2964-15.pdf>

Ближе информације о покренутом поступку, нејасноћама и могућностима у поступку озакоњења, грађани могу добити у Одељењу за инспекцијске послове Општинске управе општине Апатин на адреси: **Улица Средња бб, Апатин ( бивши Војни одсек, први спрат, канцеларија бр. 7 )** **сваким радним даном од 07-15 часова**, или путем телефона: **025/772-122 \_локал 642**.